Koolis mind kiusati palju.
Tõugati, peksti, sõimati homoks ning kõigeks muuks.
Ma ei tea, miks mind kiusati.
Alati vist valitakse keegi, kes erineb teistest mingil moel.
Olin sel ajal ülekaaluline.
See oligi kiusamise põhjuseks.
Asi läks nii hulluks, et ei tahtnud enam kooli minnagi.
Mind kogu aeg togiti, tõugati ning aeti teiste seast minema.
Seepärast tahtsin kooli pooleli jätta ning end ära tappa.
Nägin, et pole mingit mõtet elada, kui kõik on selline jama
ja kõikjalt aetakse minema ning tehakse muud taolist.
Olin seetõttu kui nelja seina vahel ning elu oli piinarikas.
Arvasin, et mitte keegi ei hooli ega armasta mind.
Algas suvevaheaeg.
Suve hakul toimus laager teismelistele.
Ema tahtis, et läheksin laagrisse, mis oli tava nelipühilaste peres.
Ema sundis mind sinna minema.
Olin otsustanud endalt suve lõpul elu võtta.
Läksin siiski vastu tahtmist laagrisse.
Paar päeva olin tülpinud olemisega ning ma ei tundnud kedagi.
Kõik teised olid nii rõõmsad ning naersid kogu aeg.
Mõtlesin, miks nad on nii teistmoodi ning mul endal oli vilets olemine.
Hea oli vaadata teisi, kel naeratus näol.
Kaks päeva möödus kiiresti.
Ühel õhtusel koosolekul tehti altarikutse.
Samal ajal rääkis Jeesus mu südamesse ja meeltesse.
Mõtted olid väga selged.
Jeesus ütles: "Ma armastan sind."
Samas esitas Ta küsimuse: "Kas sina mind armastad?"
Püha Vaimu puudutus liigutas mu südant
ning Ta hakkas parandama minu hingehaavu.
Kui oli alatarikutse, läksin ette ja põlvitasin pastori kõrvale.
Pastor palvetas mu eest, et saaksin usklikuks.
Sel päeval võtsin vastu Jeesuse ning olen Teda siiani järginud.
Sellest on nüüdseks kaks aastat möödas.
Tahaksin sind julgustada.
Jeesusel on võti igaks juhtumiks ja Ta tahab sind vabastada kõigest,
mis on kunagi juhtunud või mis toimub praegusel hetkel.
Ma vabanesin sügavatest hingehaavadest
ning Jeesus tahab ka sind vabastada.
Jeesus armastab sind meeletult ja olen seda armastust ise kogenud.
Jeesuse juurde on lihtne tulla, sest Ta ootab sind käed avali.
Piisab vaid palvest ja Jeesus annab su patud andeks.
Kas tahaksid Jeesust järgida?
Selleks ei pea mingit vormi järgima vaid tee seda nii nagu sina teed.
Tõlge: Mare Peterson